Հաստատված է

Գեղարքունիքի մարզի

Ճամբարակի ավագանու

2021 թ. մայիսի 11-ի թիվ 48-Աորոշմամբ  
Ճամբարակ համայնքի ղեկավար

Վ. Ադամյան

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**Հայաստանի Հանրապետության Գեղարքունիքի մարզի Թթուջուր գյուղի  
մանկապարտեզի համայնքային ոչ առևտրային կազմակերպության**

**ԸՆԴՀԱՆՈՒՐ ԴՐՈՒՅԹՆԵՐ**

1. «ՀՀ Գեղարքունիքի մարզի Թթուջուր գյուղի անկապարտեզ» համայնքային ոչ առևտրային կազմակերպությունը/ այսուհետև` հաստատությունը/ շահույթ ստանալու նպատակ չհետապնդող, իրավաբանական անձի կարգավիճակ ունեցող հաստատություն է, որն իրականացնոմ է նախադպրոցական կրթական ծրագրեր, Հայաստանի Հանրապետության օրենսդրության համապատասխան ձեռք է բերում և իրականացնում սույն կանոնադրությամբ ամրագրված իր խնդիրների իրականացման համար անհրաժեշտ իրավունքներ և պարտականությունները:
2. Հաստատությունն իր գործունեության ընթացքում ղեկավարում է Հայաստանի Հանրապետության օրենսդրությամբ և սույն կանոնադրությամբ:
3. Հաստատության գտնվելու վայրն է ՀՀ Գեղարքունիքի մարզ Գ. Թթուջուր փողոց \_ շենք \_:

«Թթուջուր գյուղի մանկապարտեզ» ՀՈԱԿ-ը ստեղծվել է ՀՀ Գեղարքունիքի մարզի Ճամբարակ համայնքի ղեկավար 2021թ. \_\_\_\_\_\_\_\_ \_\_-ի թիվ \_\_ որոշման համաձայն:

1. Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով:  
   Հաստատությունն իր անունից ձեռք է բերում և իրականացնում գույքային և անձնական ոչ գույքային իրավունքներ, կամ պարտականություններ, դատարանում կորող է հանդես գալ որպես հայցվոր կամ պատասխանող:
2. Հաստատությունը ունի Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, կարող է ունենալ իր անվամբ ձևաթղթեր, խորհրդանիշ և այլ անհատականացման միջոցներ:
3. Հաստատությունն ունի ինքնուրույն հաշվեկշիռ և բանկային հաշիվ:
4. Հաստատությունն այն կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
5. Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:
6. Հաստատությունում չեն թույլատրվում քաղաքական և կրոնական կազմակերպությունների ստեղծվումն ու գործունեությունը:

**II ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

1. Հաստատության գործունեության առարկան և նպատակը նախադպրոցական կրթական բնույթի գործունեության իրակաացնումն է:
2. Հաստատության կրթական գործունեությունն իրականացնում է ի շահ անհատի, հասարակության և պետության:
3. Հաստատությունը, համագործակցելով ընտանիքի հետ, ապահովում է հաստատությունում ընդգրկված նախադպրոցական տարիքի երեխաների ներդաշնակ զարգացումն ու դաստիրակությունը, առողջության ամրապնդումն ու խնամքը, մայրենի լեզվով հաղորդակցվել և դրա հիմքի վրա օտար լեզուների տիրապետան նախադրյալները, հաշվելու տարրական կարողությունների զարգացումը, վարվեցողության տարրական կանոններին, հայրենասիրության և բնապահպանության, պատմության և ազգային մշակույթի տարրերին ծանոթացումը, երեխայի մտավոր, բարոյական, գեղագիտական և ֆիզիկական զարգացման հիմքերի ստեղծումը, հայրենիքի նկատամամբ սիրո և նվիրվածության զգացման ձևավորումը, աշխատանքային տարրական կարողությունների և հմտությունների ծանոթացում, զարգացման շեղումների կանխարգելումն ու շտկումը, դպրոցական ուսուցման նախապատրաստումը:
4. Հաստատության գործունեությունը հիմնվում է ժողովրդավարության, մարդասիրության, հանրամատչելիության, ազագային և համամարդկայնի արժեքների զուգորդման, անձի ազատ զարգացման, ինքնավարության կրթության աշխարհիկ բնույթի սկզբունքների վրա:
5. Հաստատությունը պատասխանատու է պետական չափորոշիչներին, նախակրթական պետական ծրագրերին, երեխաների տարիքային, ֆիզիոլոգիական և սոցիալ-հոգեբանական զարգացման առանձնահատկություններին հակումներին ու ընդունակությունների համապատասխան ուսուցման մեթոդների և ձևերի ընտրության, ինչեպես նաև նրաց կյանքի անվտանգության և առողջության պահպանման համար:
6. Հաստատությունը կարող է զբաղվել հիմնադրի կողմից սահմանված ձեռնարկատիրակա գործունեությանը:

**III ՀԱՍՏԱՏՈՒԹՅԱՆ ԿԱՌՈՒՑՎԱԾՔԸ ԵՎ ԿՐԹԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

1. Հաստատության երեխաների համակազմի համարման կարգը և խմբերի առավելագույն խտությունը սահմանվում է պետական կրթական չափորոշիչներով:
2. Հաստատություն ընդունվում են միչև 6 տարեկան երեխաները` առողջության մասին բժշկական տեղեկանքի հիման վրա:
3. Հաստատությունում կրթադաստիարակչական գործունեությունը կազմակերպվում է Հայաստանի Հանրապետության կրթության և գիտության նախարարության (այսուհետ` նախարարություն) կողմից երաշխավորված նախադպրոցական կրթության համալիր ծրագրին համապատասխան: Հաստատությունը կարող է մշակել և նախարարության հետ համաձայնեցնելով իրականացել նաև նախադպրոցական կրթության հեղինակային ծրագրեր:
4. Հաստատությունը գործում է որպես մանկապարտեզ:
5. Հաստատության աշխատանքային ռեժիմը, հաստատությունում երեխաների մնալու տևողությունը, կրթադաստիրակչական խմբերի համալրման և սննդի կազմակերպման կարգը որոշվում են նախարարության մեթոդական ցուցումներին համապատասխան: Թույլատրվում է հաստատության կամ առանձին խմբերի գործունեության կազմակերպումը ցերեկային, երեկոյան ժամերին, շուրջօրյա հանգստյան և տոնական օրերին, ինչպես նաև երեխաների ազատ հաճախումը հաստատություն:
6. Հաստատության երեխաների բժշկական սպասարկումը իրականցվում է հաստիքային բժշկական անձնակազմի միջոցով որը տնօրինության հետ պատասխանատվություն է կրում երեխաների առողջության, ֆիզիկական զարգացման, բուժկանխարգելիչ միջոցառումների անցկացման, սանիտարահիգենիկ նորմերի, ռեժիմի պահպանման և սննդի որակի համար:
7. Հաստատության երեխաների բժշկական սպասարկումն իրականացվում է հաստատության հաստիքային բժշկական աշխատողների միջոցով որոնք հաստատության տնօրենության հետ պատասխանատվություն են կրում երեխաերի առողջության ֆիզիկակակն զարգացման, բուժկանխարգելիչ միջոցառումների անցկացման սանիտարահիգենիկ նորմերի, ռեժիմում պահպանման և սննդի որակի համար:
8. Հաստատության մանկավարժական և սասարկող անձնակազմերը համայնքի բյուջեի հաշվին պարբերաբար ենթարկվում են բժշկական քննության:

**IV. ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

1. Հաստատության կրթադաստիարակչական գործընթացի մասնակիցները երեխանենրն են, ծնողները (օրինական ներկայացուցիչները) մանկավարժական աշխատողները:
2. Երեխաների ընդունելության ժամանակ հաստատության տնօրենը պարտավոր է ծնողներին (օրինական ներկայացուցիչներին ) ծանոթացնել կանոնադրության և այլ փաստաթղթերի, որոնք կանոնակարգում են հաստատության գործունեությունը:
3. Հաստատության և ծնողների փոխհարաբերությունները կարգավորվում են նրանց միջև կնքված պայմանագրով:
4. Երեխայի և հաստատության աշխատակիցների փոխհարաբերությունները կառուցվում են համագործակցության, երեխայի անհատականության հանդեպ հարգանքի հիման վրա:
5. Հասատատությունում աշխատանքի ընդունվում են այն անձինք, ովքեր ունեն նախարարության հաստատած որակավորման բնութագրի պահանջներին համապատասխան անհրաժեշտ մասնագիտական-մանկավրժական որակավորում:
6. Հաստատության աշխատողների իրավունքները, սոցիալական երաշխիքներն ու արտոնությունները որոշվում է Հայաստանի Հանրապետության օրենսդրությանը հաապատասխան, հաստատության կանոնադրությամբ և աշխատանքային պայմանագրով:
7. Հաստատության աշխատողներին իրավունք ունեն սահմանված կարգով մասնակցելու հաստատության կառավարմանը համատեղությամբ կատարելու գիտական, ստեղծագործական և մանկավարժական բնույթի աշխատանքներ:

6\*- «ՆԴ կրթության մասին» ՀՀ օրենքի 9-րդ հոդվածի գ կետի համաձայն` 6.5 տարին փոխվել է 6-ի:

**V. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

1. Հաստատության կառավարումն իրականացնում են հիմնադիրը, նրա կողմից նշանակաված գործադիր մարմինը` հաստատության տնօրենը (այսուհետ տնօրեն):
2. Հաստատության հիմնադիրն ունի հաստատության գործունեության և կառավարմանը վերաբերող ցանկացած հարց վերջնական լուծելու իրավունք բացառությամբ օրենքով նախատեսված դեպքերի:
3. Հաստատության հիմնադրի բացառիկ լիազորություններն են՚

ա) ավագանու համաձայնությամբ հաստատության հիմնադրումը.

բ) հաստատության գործունեության առարկայի և նպատակների, այդ թվում՚ նրա կողմից իրականացվող ձեռնարկատիրական գործունեության տեսակների սահմանաումը.

գ) հաստատությանը սեփականության իրավունքով հանձնվող և (կամ) ամրացվող` համայնքին պատկանող գույքի կազմի հաստատումը

դ) հաստատության կանոնադրության հաստատումը և դրանում փոփոխությունների կատարումը.

ե) հաստատության կառավարման համակարգի սահմանումը.

զ) հաստատության վերակազմակերպումը և լուծարումը.

է) հաստատության լուծարման հանձնաժողովի ստեղծումը և լուծարման հաշվեկշռի հաստատումը.

ը) Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը:

1. Համայնքի ղեկավարն իրականացնում է հաստատության ընդհանուր կառավարումը. Ապահովում նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:
2. Համայնքի ղեկավարը`

ա) սույն կանոնադրությամբ սահմանված կարգով իրականացնում է հաստատության կառավարման մարմինների ձևավորումը և նրանց լիազորությունների վաղաժամկետ դադարեցումը.

բ) վերահսկողություն է իրականացնում հաստատության գործունեության նկատմամբ.

գ) կասեցնում կամ ուժը կորցրած է ճանաչում հաստատության տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

դ) լսում է հաստատության գործունեության մասին հաշվետվությունները, քննում դրա գործունեության վերստուգման արդյունքները.

ե) վերահսկողություն է իրականացնում հաստատությանն ամրացված համայնքային սեփականության օգտագործման և պահպանության նկատմամբ.

զ) համայնքի ավագանու որոշմամբ` հաստատության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար.

է) հաստատում է հաստատության տարեկան հաշվետվությունները և տարեկան հաշվեկշիռը.

ը) իրականացնում է հաստատության կանոնադրությամբ նախատեսված այլ գործառույթներ:

1. Հաստատության ուսումնադաստիարակչական աշխատանքի արդյունավետ կազմակերպման նպատակով ձևավորվում է խորհրդակցական մարմին՚ մանկավարժական խորհուրդ: Համայնքի և ծնողների հետ արդյունավետ համագործակցության նպատակով հաստատությունում կարող ստեղծվել ծնողական հոգեբարձուների և այլ խորհուրդներ:
2. Տնօրենն իրականացնում է հաստատության ընթացիկ գործունեության ղեկավարումը: Տնօրենն օրենքներով, համայնքի ղեկավարի, ավագանու որոշումհներով, սույն կանոնադրությամբ և իրեն վերապահված լիազորությունների սահմաններում, ղեկավարում է հաստատության գործունեությունն կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի պանջները չկատերլու կամ ոչ պատշաճ կատարելու համար:
3. Տնօրենը`

ա/ առանց լիազորագրի հանդես է գալիս հաստատության անունից ներկայացնում նրա շահերը և կնքում գործարքներ.

բ/ սահմանում է հաստատության կառուցվածքն ու կառուցվածքային ստորաբաժանումների իրավասությունները.

գ/ նախագահում է հաստատության մանկավարժական խորհրդի նիստերը

դ/ Հայաստանի Հանրապետության օրենսդրությամբ, համայնքի ղեկավարի և ավագանու որոշումներով և սույն կանոնադրությամբ սահմանված կարգով տնօրինում է հաստատության գույքը, այդ թվում՚ ֆինանսական միջոցները.

ե/ տալիս է հաստատության անունից հանդես գալու լիազորագրեր այդ թվում վերալիազորման իրավունքով լիազորագրեր

զ/ աշխատանքի նշանակում և աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգաահական տույժեր.

է/ բանկերում բացում է հաշվարկային հաշիվներ.

ը/ կատարում է աշխատանքի բաշխում իր տեղակալների միջև.

թ/ օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

ժ/ իրականացնում է մանկավարժական կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.

Ժա/ վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ.

Ժբ/ ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

Ժգ/ կազմում է հաստատության հաստիքային ցուցակը ու ծախսերի նախահաշիվը և դրանք ներկայացնում կառավարման մարմինների հաստատմանը.

Ժդ/ իրականցնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չպերապահված այլ լիազորությունները.

1. Տնօրենի բացակայության դեպքում, համայնքի ղեկավարի գրավոր որոշման հրամանի համաձայն, նրա լիազորություններն իրականացնում է այլ անձ:
2. Մեթոդիստը` ( տնօրենի ուսումնական գծով տեղակալը)

ա/ իրականացնում է կրթադաստիարակչական աշխատանքի մեթոդական ղեկավարումը.

բ/ ապահովում և վերահսկում է տիպային ծրագրերի դյութների և մեթոդական հանձնարարականների կատարումը.

գ/ պատասխանատու է կրթադաստիարակչական աշխատանքների որակի և արդյունքի համար.

դ/ կազմակերպում է մանկապարտեզի մեթոդ կաբինետի աշխատանքը.

ե/ ուսումնասիրու է դաստիարակների առաջավոր փորձը և դնհանրացնում այն .

զ/ դաստարակների մշտապես հաղորդակից ե դարձնում մակավարժական գիտությունների նորություններին, ծանոթացնում մեթոդական հանձնարարականներին.

է/ կազմակերպում է աշխատանք ծնողների շրջանում:

1. Դաստարակը`

ա/ պարտավոր է պահպանել երեխաների կյանքը, աշխատանք տանել նրանց առողջության ամրապնդման ուղության, զարգացնել նրանց ստեղծագործական երևակայությունը.

բ/ պատասխանատու է երեխաների համակողմանի զարգացման և դաստարակության համար.

գ/ մշտապես համագործակցում է երեխայի ընտանիքի հետ, կազմակերպում աշխատանք ծնողների շրջանում.

1. Երաժշտական ղակավարը.

ա/ տիպային ծրագրին համապատասխան, դաստարակների հետ համատեղ իրականացնում է երեխաների երաժշտական դաստարակությունը.

բ/ ծնողների շրջանում խորհրդատվություն է կազմակերպում երեխաների երաժշական, գեղագիտական դաստարակության հարցերի շուրջ.

1. Տնտեսական մասի վարիչը` (տնօրենի տնտեսակն աշխատանքի գծով օգնականն է)

ա/ կազմակերպում է մանկապարտեզի տնտեսական սպասարկումը, անհրաժեշտ մթերքի, գույքի և սաքավորումների ստացումը ու պահպանությունը.

բ/ մասնակցում է ճաշացուցակի և սննդամթերքի պահանջագիր-հայտերի կազմանը.

գ/ հետևում է մանկապարտեզի տեղամասի, շենքի, գույքի և սաքավորումների վիճակին, միջոցներ է ձեռնարկում դրանք ժամանակին վերանորոգելու համար.

դ/ պատասխանատու է սպասարկող անձնակազմի աշխատանքային և կատարողական կարգապահության համար:

**VI. ՀԱՍՏԱՏՈՒԹՅԱՆ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

1. Հաստատության սեփականությունը ձևավորում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում ձեռք բերված գույքից:
2. Հաստատությունն իրավունք ունի օրենքին, հիմնադրի որոշումներին և իր կանոնադրության համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
3. Հիմնադիրը սեփականության իրավունքով հաստատությանը պատկանող գույքի նկատմամբ չունի իրավունքներ բացառությամբ հաստատության լուծարումից հետո մնացած գույքի:
4. Հաստատության սեփականության պահպանման հոգսը կրում է հաստատությունը:
5. Հաստատության սեփականության վրա կարող է տարածվել բռնագանձում միայն դատական կարգով:
6. Հիմնադիրն իրավունք ունի հետ վերցնելու իր կողմից հաստատությանն ամրացված գույքը:
7. Հաստատությունը իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Հաստատությունն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի, ավագանու որոշմամբ կամ հաստատության կանոնադրությամբ: Ամրացված գույքի վարձակալության ժամկետը չի կարող սահմանվել մեկ տարվանից ավել բացառությամբ հիմնադրի կողմից սահմանված դեպքերի: Ամրացված գույքի օգտագործման արդյունքում հաստատության ստացած եկամուտները հաստատության սսեփականությունն են: Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

Հաստատության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

1. Հաստատությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:
2. Հաստատությունը ֆինանսավորում է հիմնադիրը: Հաստատության ֆինանսական իջոցները գոյանում են համայնքի բյուջետային և Հայաստանի Հանրապետության օրենսդրությամբ չարգելված լրացուցիչ աղբյուրներից:
3. Հաստատության ֆինանսավորման լրացուցիչ աղբյուրներն են.

ա/ հիմնադրի կողմից թույլատրված ձեռնարկատիրական գործունեության իրականացումից գոյացած միջոցները.

բ/ բարեգործական, նպատակային ներդրումները, ծնողական վճարները, Հայաստանի Հանրապետության օտարերկրյա կազմակերպություննեիր ու քաղաքացիների նվիրատվությունները.

գ/ Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:

1. Հաստատության գործունեության տարեկան ֆինանսական հաշվետվությունների հավաստիությունը ենթակա է աուդիտի /վերաստուգման/ Հայանստանի Հանրապետության օրենսդրությամբ սահմանված կարգով:

**VII. ՄԱՆԿԱՊԱՐՏԵԶԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

1. Հաստատությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով: